Predkladacia správa

Uznesením vlády SR č. 58 z 19. januára 2010 bola dňom 21. januára 2010 do funkcie vedúcej služobného úradu Úradu pre normalizáciu, metrológiu a skúšobníctvo Slovenskej republiky vymenovaná Ing. Laura Nagyová.
Podľa § 108 ods. 1 zákona č. 400/2009 Z. z. o  štátnej službe a  o  zmene a  doplnení niektorých zákonov štátnemu zamestnancovi vo verejnej funkcii určí plat ten, kto ho zvolil, vymenoval alebo poveril, ak osobitný predpis neustanovuje inak.
V zmysle vyššie uvedeného sa predkladá vláde Slovenskej republiky návrh na určenie platových náležitostí vedúcej služobného úradu Úradu pre normalizáciu, metrológiu a skúšobníctvo Slovenskej republiky vzhľadom na zmenu dĺžky služobnej praxe a priznanie príplatku za vedenie služobného motorového vozidla, ako vyplýva zo zákona č. 400/2009 Z. z. o  štátnej službe a  o  zmene a  doplnení niektorých zákonov.
Materiál vzhľadom na jeho charakter, nebol predmetom medzirezortného pripomienkového konania a nemá finančný, ekonomický, environmentálny vplyv, vplyv na zamestnanosť a na podnikateľské prostredie.